armvectores/hy_wikipedia_2023 huggingface dataset:
Ծաղկաքաղ ժողովածու (701, Առաքել Նախիջևանցի)

Ծաղկաքաղ ժողովածու (701), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 701 թվի տակ։ Ձեռագիրը գրվել է 1730 թվականին՝ Առաքել Նախիջևանցի գրիչի կողմից, Կոստանդնուպոլսում։ Ստացողը եղել է Մկրտումը։ Գրված է թղթի վրա, որը ունի 15x10 սմ չափս։ Ձեռագիրը կազմված է 314 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 1բ, 12բ, 128բ, 342բ, ստացողի՝ 137տ։


== Բովանդակություն ==
Պատմութիւն Եղիայի մարգարէի։
Առ. Նախիջևանցոյ Ոտանաւոր յագաղս տոմարի։
Տեսիլ Յովհ. Կոզեռնի։
Մովսիսի վրդ-ի Ողբ ի վերայ Անի քաղաքին։
Գէորգեայ վրդ-ի Վասն զատկի։
Գր. Վկայասիրի Վասն մոլորման զատկին։
Ստ. Դաշտեցւոյ Պատմութիւն ծռազատկին։
Եփրեմի բանը մաղթանաց։
Խոստովանութիւն։
Քարոզ։
Հարցմունք և պատասխանիք զանազանք։
Վասն տոմարական արհեստի։
Վարդանայ աշխարահացոյց։
Մեկնողք և համառօտողք Աստուածաշունչ և արտաքին գրոց։
Վկայութիւնք յաղազս անզանազանութեան ԺԲ առաքելոց։
Յաղագս աւուրց հնգից։
Յակ. Ղրիմեցւոյ Յաղագս տոմարական մակացութեան։
Խոստովանութիւն երրորդութեան։
Եօթնադրեանք։


== Ծանոթագրություններ ==
Ցուրիգետ

Ցուրիգետ, գետ Հայաստանի Սյունիքի մարզում։ Սկիզբ է առնում Մեղրու լեռների հարավային լանջից և Նռնաձոր գյուղից 5 կմ արևմուտքում աջից միախառնվում Շավիղ գետին։ Երկարությունը՝ 13 կմ։


== Ծանոթագրություններ ==
Ալ-Ռուհեյբայի շրջան

Ալ-Ռուհեյբայի շրջան (արաբ․՝ ناحية الرحيبة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուտեյֆայի գավառի չորս շրերջաններից մեկը։
Վարչական կենտրոնն Ալ-Ռուհեյբա քաղաքն է։ 2004 թվականի տվյալներով բնակչությունը կազմել 30,450 մարդ։ Քաղաքն ու շրջակա ավանները կազմում են 708.82 քառ.կմ տարածք։
Ունի 1 քաղաք

Ալ-Ռուհեյբա (արաբ․՝ الرحيبة‎‎), բնակչություն՝ 30,450


== Ծանոթագրություններ ==
Ֆեդորենկի (գյուղ, Կրեմենչուգի շրջան)

Ֆեդորենկի (ուկրաիներեն՝ Федоренки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Ֆեդորենկի գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տալ-Կուսկարովո

Տալ-Կուսկարովո (ռուս.՝ Тал-Кускарово, բաշկիրերեն՝ Тал Ҡусҡары), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուդինգի նրբանցք

Պուդինգի նրբանցք, Լոնդոնի փոքր փողոցներից, որը հայտնի է որպես Թոմաս Ֆերիների հացաբուլկեղենի գտնվելու վայր, որտեղից 1666 թվականին բռնկվել է Լոնդոնի մեծ հրդեհը։ Այն գտնվում է Լոնդոնի կամրջի և Հուշարձանի մոտ՝ պատմական Լոնդոնյան Սիթիում։ Ֆերիների հացաբուլկեղենը տեղակայված է եղել Պուդինգի նրբանցքի արևելյան մասում, իսկ փուռն ու փոքր բակը, որտեղ Ֆերիները պահում էր իր փայտի պաշարը գտնվում էին նրբանցքի հետևի մասում։ Ֆերիների տան պատի վրա փակցված հուշատախտակը հիշեցնում է հրդեհի մասին։
Ըստ պատմագիր Ջոն Սթոուի փողոցն իր անվանումը ստացել է "puddings" բառից, որը միջնադարում նշանակում էր մորթված կենդանու չօգտագործված օրգան` փորոտիք։ Այդ օրգաններն ընկնում էին մսավաճառների սայլակներից, որոնք նրբանցքով թափոնները տանում էին Թեմզա գետի բեռնատար նավերը։ Սթոուերն ասում էր. «Իսթչեյփի մսավաճառներն ունեն իրենց խոզերի սպանդանոցը և նրանց չօգտագործված օրգանները այլ կենդանիների մնացորդների հետ դատարկվում են Թեմզա գետի գոմաղբով լի նավակները։» 
Պուդինգի նրբանցքը աշխարհի առաջին միակողմանի փողոցներից մեկն է եղել։


== Պատկերասրահ ==

		
		
		
		
		


== Ծանոթագրություններ ==
Սերգեյ Նիգոյան

Սերգեյ Գագիկի Նիգոյան (ուկրաիներեն՝ Сергій Нігоян, օգոստոսի 2, 1993(1993-08-02), Բերեզնովատովկա, Դնեպրոպետրովսկի մարզ - հունվարի 22, 2014(2014-01-22), Կիև, Ուկրաինա), ազգությամբ հայ Ուկրաինայի քաղաքացի, 2014 թ.-ի նոյեմբերից հիմնված Եվրոմայդանի պահակախմբի անդամ։
Ուկրաինայի նախագահ Պյոտր Պորոշենկոյի № 890/2014 հրամանով (21.11.2014 թ.) մայդանյան իրադարձությունների ժամանակ զոհված 100 հոգուն, այդ թվում՝ Նիգոյանին, հետմահու տրվել է Ուկրաինայի հերոսի կոչում։


== Կենսագրություն ==
Ծնվել և ապրել է Ուկրաինայի Դնեպրոպետրովսկի մարզի Սոլոնյանսկի շրջանի Բերեզնուվատիկվա գյուղում։ Հայրն ու մայրը հայ են, որոնք Ուկրաինա են տեղափոխվել Հայաստանից (Բերդ) 1992 թվականին։
Ուկրաինախոս էր, Հայաստանի և Ուկրաինայի հայրենասեր։ Լավ ծանոթ էր ուկրաինական պատմությանը և մշակույթին, այդ թվում՝ Տարաս Շևչենկոյի բանաստեղծություններին («Կովկաս» պոեմը ընթերցել է ժողովրդի առաջ)։
Դեկտեմբերին ցանկապատների ֆոնին Սերգեյը նկարահանվել էր մի տեսագրության մեջ, որտեղ արտասանում էր Շևչենկոյի բանաստեղծությունները։.
Զոհվել է հունվարի 22-ին Կիևի «Դինամո» մարզադաշտի մերձակայքում Բերկուտի դիպուկահարի գնդակից։
Ուկրաինայի նախագահ Պորոշենկոյի 2014 թվականի նոյեմբերի 21-ի հրամանագրով Սերգեյ Նիգոյանին հետմահու շնորհվել է Ուկրաինայի հերոսի կոչում։


== Հիշատակի հավերժացում ==
2015 թվականի հունվարի 28-ին Դնեպրոպետրովսկի քաղաքային խորհրդի 60-րդ նստաշրջանում որոշում է ընդունվել քաղաքի Կալինինի պողոտան վերանվանել Սերգեյ Նիգոյանի անունով։


== Պատկերներ ==

		
		
		
		
		


== Ծանոթագրություններ ==


== Արտաքին հղումներ ==
Սերգեյ Նիգոյանն արտասանում է Տարաս Շևչենկոյի «Կովկաս» պոեմից հատված։
Հայտնի է դիպուկահարի կրակոցից զոհված անձնի ինքնությունը
Իվիցա Մատիչի անվան մրցանակ

Իվիցա Մատիչի անվան մրցանակ (բոսնիերեն՝ Nagrada "Ivica Matić"), բոսնիացի կինոռեժիսոր և սցենարիստ Իվիցա Մատիչի անունը կրող կինոմրցանակ, որը յուրաքանչյուր տարի տրվում է Բոսնիա և Հերցեգովինայի կինոաշխատողների ընկերակցության (ասոցիացիայի) կողմից։ 


== Պատմություն ==
Մրցանակը կանոնավոր կերպով շնորհվել է մինչև 1992 թվականը, այնուհետև բոսնիական պատերազմի պատճառով դրա շնորհումը որոշ ժամանակ դադարեցվել է։ Վերականգնվել է 2003 թվականից և ամեն տարի շնորհվում է Բոսնիա և Հերցեգովինայի կինոաշխատողների ընկերակցության (ասոցիացիայի) անդամ հանդիսացող և լավագույնը ճանաչված կինոգործչին։ Ընդ որում՝ սահմանված է երկու անվանակարգ. «Տարվա լավագույն կինոաշխատանք» և «Նշանակալի ներդրում Բոսնիա և Հերցեգովինայի կինոյում»։ Կինոմրցանակը յուրաքանչյուր տարի հանձնվում է Սարաևոյի կինոփառատոնի շրջանակում՝ որպես այդ փառատոնի ծրագրի բաղկացուցիչ մաս և օժանդակվում է Սարաևոյի կինոհիմնադրամի կողմից։ Կորոնավիրուսային համավարակով պայմանավորված՝ 2019 և 2020 թվականների մրցանակները հանձնվել են 2021 թվականին։ 2020 թվականի մրցանակը «Տարվա լավագույն կինոաշխատանք» անվանակարգում շնորհվել է հնչյունային ռեժիսոր Դամիր Իբրահիմովիչին՝ Quo Vadis, Aida? («Ո՝ւր ես գնում, Աիդա») ֆիլմի համար և Focus, Grandma! ֆիլմի ռեժիսոր Պիեռ Ժալիցային, իսկ «Նշանակալի ներդրում Բոսնիա և Հերցեգովինայի կինոյում» անվանակարգում՝ կինոռեժիսոր Ռատկո Օրազովիչին և կինոօպերատոր Դանիյալ Շուկալոյին։


== Ծանոթագրություններ ==


== Արտաքին հղումներ ==
https://bhfilm.ba/bs/novosti/dodijeljene-nagrade-udruzenja-filmskih-radnika-bosne-i-hercegovine/310
1153

1153 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1153 թվականն է, 
XII դարի 53-րդ տարին։


== Դեպքեր ==


== Ծնունդներ ==
(անթիվ) - Ներսես Լամբրոնացի, մատենագիր, գիտնական, փիլիսոփա, պետական և եկեղեցական գործիչ (մ. 1198)


== Մահեր ==
Նիկոլաս դը Գինցբուրգ

Բարոն Նիկոլյա Լուի Ալեքսանդր դե Գինցբուրգ (ֆր.՝ Nicolas Louis Alexandre de Gunzburg, դեկտեմբերի 12, 1904(1904-12-12), Փարիզի 16-րդ շրջան, Փարիզ - փետրվարի 20, 1981(1981-02-20), Նյու Յորք շրջան, Նյու Յորք, Նյու Յորք, ԱՄՆ), ֆրանկո-ամերիկացի մոդայի աշխարհի տեսաբան Գինցբուրգների տոհմից, պրոդյուսեր և «Վամպիր» (1932) դասական ֆիլմի գլխավոր դերակատար։
Նիկի Գինցբուրգը մեծացել է Անգլիայում հրեացի բանկիր Գաբրիել-Ժակ Գինցբուրգի (1853—1929) ընտանիքում, հանրաճանաչ Եվզել Գինցբուրգի և Էնրիկետա Լասկայի թոռներից մեկը։ Էնրիկա Լասկան ծնվել է Բրազիլիայում ազնվական էմիգրանտի և պորտուգալացի մարկիզի ընտանիքում։ Գինցբուրգի հետ ամուսնալուծվելուց հետո նրա մայրը ամուսնացել է ռուս հողատեր Վասիլի Նարիշկինի հետ։
1920-ականներին Նիկի դե Գինցբուրգը փայլում էր փարիզյան «ոսկե երիտասարդության» շրջանում։ Պարահանդեսներին, որոնք տեղի էին ունենում Գինցբուրգների տանը, մասնակցում էր լավագույն հասարակությունը։ Նրա ավագ եղբայրը՝ Դմիտրին, ֆինանսավորում էր «Դյագիլեվյան «ռուսական եթերաշրջանները», իսկ քույրը՝ Օդի Բապստը, հայտնի էր Կլոդելի հետ ունեցած հարաբերություններով։
Մեծ դեպրեսիան հանգեցրեց Գինցբուրգների ընտանիքի կործանմանը։ Նիկոլայը այդ ժամանակ երազում էր դերասանի կարիերայի մասին։ Նա միջոցներ գտավ՝ նկարահանելու «Վամպիր» ֆիլմը Կ.Տ. Դրեյերի մասնակցությամբ։ Ավելին, գլխավոր դերը կատարեց ինքը (տիտրերում նշված է որպես «Ջուլիան Վեսթ»)։ 1934 թվականին Նատալիա Պալեյի հետ Ֆրանսիայից տեղափոխվեց Կալիֆորնիա, որտեղ էլ իր կյանքը կապեց մեծ ճանաչում վայելող դերասան Էրիկ Ռոդեսի հետ («Ուրախ բաժանում», «Ցիլինդր»)։
Քանի որ դերասանական կարիերան չստացվեց, Գինցբուրգը ընդունեց Town & Country ամսագիրը ղեկավարելու առաջարկը և տեղափոխվեց Նյու Յորք։ Այն ստեղծվել էր 1846 թվականին Ն. Պ. Ուիլլիսի կողմից։ Երկար ժամանակ նրա վերահսկողության տակ էին Vogue և Harper's Bazaar ամսագրերի մոդայի բաժինները։ Տարբերվում էր, ժամանակակիցների արձագանքներով, հագուստ ընտրելու անթերի ճաշակով։ Խորհուրդներ է տվել Քելվին Քլայնին, երբ նա անում էր իր առաջին քայլերը։


== Ծանոթագրություններ ==
Ցախաքլորաորս

Ցախաքլորաորս (լատ.՝ Accipiter gentilis), ճուռակների ընտանիքին պատկանող թռչուն, որը գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Մեծ Բրիտանիայում, Ֆրանսիայում, Դանիայում, Պորտուգալիայում, Հունաստանում և Սիրիայում։ Գրեթե ամբողջ հանրապետությունում հանդիպում է անտառային գոտում։


== Էկոլոգիա ==
Այս թռչունը գերադասում է խիտ բացատներով անտառները՝ որս կատարելով առավելապես անտառներում, որտեղ և բնադրում է։


== Պահպանություն ==
Քիչ տարածված, նստակյաց տեսակ է, որն ընդգրկված է ԲՊՄՄ Կարմիր ցուցակում «Least Concern» կարգավիճակով և գնահատվում է որպես խոցելի տեսակ։ Նախնական գնահատման համաձայն՝ ներկայումս Հայաստանում բնության մեջ հանդիպում է մոտ 40-60 զույգ։
Վտանգման հիմնական գործոններ են հանդիսանում մարդկանց կողմից ուղղակի հետապնդումը, գիշատիչ թռչունների մերձարևելյան շուկայի զարգացումը, ինչը բերում է որսագողությանը, վաճառքի կամ տնային պայմաններում թռչնին պահելու համար։
«Սևան» և «Դիլիջան» ազգային պարկերում, նաև «Խոսրովի անտառ» արգելոցում բնադրվում է առնվազն 3 զույգ։ Հավանական է այս տեսակի ներկայությունը «Շիկահող» արգելոցում։


== Ծանոթագրություններ ==
Նովոոստանկովո

Նովոոստանկովո (ռուս.՝ Новоостанково, բաշկիրերեն՝ Яңы Останков), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոնիտ Աբազի

Լեոնիտ Աբազի (ալբ․՝ Leonit Abazi, հուլիսի 5, 1993(1993-07-05), Գնիլանե, Gnjilane Municipality, Kosovo-Pomoravlje District, Կոսովո և Մեթոխիա, Սերբիայի Հանրապետություն, Հարավսլավիայի Դաշնային Հանրապետություն), կոսովացի ֆուտբոլիստ, որը խաղում է կիսապաշտպանի դիրքում։ Ներկայում հանդես է գալիս ալբանական «Սկենդերբեու» ակումբում։


== Ակումբային կարիերա ==
Լեոնիտ Աբազին իր ֆուտբոլային կարիերան սկսել է 2011 թվականին իր հայրենի Գնիլանե քաղաքի «Դրիտա» ակումբում, որ հանդես էր գալիս Կոսովոյի Սուպերլիգայում։
2013 թվականի ամռանը Լեոնիտ Աբազին տեղափոխվել է ալբանական «Սկենդերբեու» ակումբ, որի կազմում առաջին անգան խաղացել է 2013 թվականի Ալբանիայի Սուպերլիգայի շրջանակներում։ 2013 թվականի սեպտեմբերի 25-ին նա առաջին անգամ մասնակցել է ալբանական Սուպերլիգային՝ փոխարինման դուրս գալով «Ֆլամուրտարի» ակումբի դեմ խաղի ընդմիջումից հետո։
2015 թվականի փետրվարի 23-ին Լեոնիտ Աբազին խփել է իր առաջին գոլը ալբանական Սուպերլիգայում՝ բացելով Կուկեսի» ակումբի դեմ տնային խաղի հաշիվը։ Լեոնիտ Աբազին «Սկենդերբեուի» կազմում մասնակցել է ՈՒԵՖԱ Եվրոպայի լիգայի 2015/2016 մրցաշրջանի վեց խաղերի։


== Կարիերան հավաքականում ==
Լեոնիտ Աբազին Կոսովոյի ազգային հավաքականի կազմում առաջին անգամ խաղադաշտ է դուրս եկել 2015 թվականի հոկտեմբերի 10-ին՝ Հասարակածային Գվինեայի հավաքականի դեմ ընկերական խաղի 84-րդ րոպեին փոխարինելով Ֆանոլ Պերդեդային։


== Ելույթների վիճակագրություն ==


=== Ակումբային ===
5 հունիսի, 2015-ի դրությամբ


=== Հավաքականում ===


== Նվաճումներ ==


=== Թիմային ===
«Սկենդերբեու»Ալբանիայի չեմպիոն (2) - 2013/14, 2014/15
Ալբանիայի Սուպերգավաթի գավաթակիր (2) - 2013, 2014


== Նշումներ ==


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում (անգլ.)
Էջը soccerway.com կայքում (անգլ.)
Էջը transfermarkt.com կայքում (անգլ.)
Զյուբեյդե հանըմ

Զյուբեյդե հանըմ (թուրքերեն՝ Zübeyde, 1857, Սալոնիկ, Salonica Eyalet, Օսմանյան կայսրություն - հունվարի 14, 1923(1923-01-14), Latife Hanım Memorial House, Karşıyaka), Մուստաֆա Քեմալ Աթաթուրքի մայրն է։
Ծնվել է 1857 թվականին Սալոնիկում (Օսմանյան կայսրություն, ներկայումս Հունաստան)։ Նա ստացել է միայն տարրական կրթություն` սովորելով կարդալ և գրել, սակայն համեմատելով այդ ժամանակներում այլ կանանց հետ, դա ուսման մակարդակի բավականին բարձր շեմ էր համարվում։ Բանն այն է,որ Օսմանյան կայսրությունում կարծում էին, որ կանայք կարիք չկար, որ կարդալ իմանային։ Նրա գրաճանաչության համար 
ատերը նրան անվանում էին «Զյուբեյդե մուլլա»։
1878 թվականին նա ամուսնանում է սահմանապահ Ալի Ռըզայի հետ, ով իրենից մեծ էր 20 տարի։ Ամուսնությունը տեղի էր ունեցել Զյուբեյդեյի քրոջ միջնորդությամբ։
Սկզբում ծնվեց նրանց դուստրը Ֆաթիման, այնուհետև որդին` Ումարը, հետո մյուս որդին` Ահմեդը, բայց նրանք բոլորը մահացան մանուկ հասակում։ Ենթադրաբար 1881 թվականին ծնվեց նրանց որդին Մուստաֆան, իսկ 1885 թվականին նրանց դուստրը ` Մակբուլեն, որոնք ողջ մնացին։ 1889 թվականին Զյուբեյդեն ունեցավ ևս մեկ դուստր Նակլիյեն, բայց նա մահացավ դեռ մանուկ հասակում` տուբերկուլյոզից։

1887 թվականին մահացավ Ալի Ռըզան։ 30-ամյա այրին մնաց մենակ երկու մանկահասակ երեխաների հետ։ Նա տեղափոխվեց իր եղբայր Հուսեյնի մոտ, ով զբաղվում էր գյուղատնտեսությամբ։
Զյուբեյդեն ամուսնացավ երկրորդ անգամ արդեն Ռահիմ բեյի հետ, ով ուներ չորս երեխա առաջին ամուսնությունից։ Այս հանգամանքը էլ ավելի հեռացրեց Մուստաֆային մորից։
Բալկանյան պատերազմից հետո, որի արդյունքում Սալոնիկը անցավ Հունաստանին, Մուստաֆա Քեմալ տուն գնեց իր մոր և Մակբուլեյի համար Ստամբուլում։ 1922 թվականին Զյուբեյդեն տեղափոխվեց Անկարա, բայց տեղի կլիման վատ ազդեցության ունեցավ կնոջ առողջության վրա, և նա տեղափոխվեց Իզմիր, որտեղ էլ ապրեց մինչև իր կյանքի վերջը։ 1940 թվականին Իզմիրում կնոջ պատվին տեղադրվեց հուշարձան։


== Ծանոթագրություններ ==
Վահագն Նիկողոսյան

Վահագն Արամի Նիկողոսյան (փետրվարի 14, 1910(1910-02-14), Ստամբուլ, Օսմանյան կայսրություն - սեպտեմբերի 30, 1997(1997-09-30), Նյու Յորք, Նյու Յորք, ԱՄՆ), հայ վինագործ։


== Կենսագրություն ==
Վահագն Նիկողոսյանը ծնվել է 1910 թվականի փետրվարի 14-ին Ստամբուլում։ Աշակերտել է հորը՝ Արամ Նիկողոսյանին (լարային գործիքների պատրաստման առաջին արհեստանոցի հիմնադիրը Թուրքիայում)։ Առաջին ջութակը պատրաստել է 15 տարեկանում։ 
1929 թվականին մեկնել է Փարիզ, աշակերտել ջութակի ճանաչված վարպետ Մ. Վատլոյին («Էքոլ Նորմալ» երաժշտական բարձրագույն դպրոցի ջութակ պատրաստողը)։ Այդ ընթացքում պատրաստել է 4 ջութակ, 1 թավջութակ (1933 թվականին ցուցադրվել են Փարիզի քանդակի թանգարանում)։ 1936 թվականին վերադարձել է Թուրքիա, հիմնադրել ջութակի պատրաստման, վերանորոգման և վերականգնման արհեստանոց։ 
1958 թվականին տեղափոխվել է ԱՄՆ, 10 տարի աշխատել Ռ. Վաթլիթզերի արհեստանոցում, 1964-1968 թվականներին եղել է ջութակի իտալացի վարպետ Ս. Ֆ. Սակկոնիի օգնականը։ Հետագայում Նյու Յորքում բացել է «Անտոնիո Ստրադիվարիուս» արհեստանոցը։ Հիմնականում վերականգնել է դասական երաժշտական գործիքներ, կարևորել նրանց հնչողության ուժգնությունը։ Հայտնի է եղել նաև որպես աղեղների հմուտ վերանորոգող։
Ջութակի և աղեղի պատրաստման վարպետների միջազգային միության և ֆեդերացիայի անդամ։ Նիկողոսյանի ամենամյա դասընթացներին մասնակցել են վարպետներ Սամվել Երիցյանը, Մարտին Երիցյանը, Աշոտ Վարդանյանը։
Վահագն Նիկողոսյանը մահացել է 1997 թվականի սեպտեմբերի 30-ին Նյու Յորքում։
Գորնոե (ավան, Շախտյորսկի քաղաքային խորհուրդ)

Անվան այլ կիրառումների համար տե՛ս՝ ԳորնոեԳորնոե (ուկրաիներեն՝ Гірне), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Գորնոե ավանում բնակվում էր 1 409 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3788) Ստյուարտ

(3788) Ստյուարտ (անգլ.՝ Steyaert), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,790342 ա. մ., առավելագույնը մոտենում է 2,4972 ա. մ. հեռավորության վրա և հեռանում 3,0835 ա. մ.։ Արեգակի շուրջ մեկ ամբողջական պտույտ է կատարում 1702,49 երկրային օրվա ընթացքում, իր ուղեծրով շարժվելով միջինում 0,211455 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,69° անկյուն։
Ստյուարտ աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3788) Ստյուարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գութենշթեթեն

Գութենշթեթեն (գերմ.՝ Gutenstetten), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1390 մարդ (2010 թվականի դեկտեմբերի 31-ի տվյալներով)։ Տարածքը 21,37 կմ² է։ Պաշտոնական կոդը՝  09 5 75 128։


== Ծանոթագրություններ ==


== Արտաքին հղումներ ==
Պաշտոնական կայք
Վոլչինեց (այլ կիրառումներ)

Վոլչինեց, կարող է վերաբերել՝

Վոլչինեց - գյուղ, Ուկրաինայի Չեռնովցիի մարզի Կելմենցիի շրջանում
Վոլչինեց - գյուղ, Ուկրաինայի Չեռնովցիի մարզի Վիժնիցայի շրջանում
Վոլչինեց - գյուղ, Ուկրաինայի Վիննիցայի մարզի Կազատինի շրջանում
Օրվիլիե Սեն Ժուլյեն

Օրվիլիե Սեն Ժուլյեն (ֆր.՝ Orvilliers-Saint-Julien), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 290 մարդ, բնակչության խտությունը` 12.12 մարդ/կմ²։ Բնակավայրը զբաղեցնում է 23.92 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 25 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 194 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 41։ Ակտիվության ցուցանիշը կազմում է 78,9 %։ 153 աշխատունակ մարդկանցից աշխատել է 145 անձ (77 տղամարդ և 68 կին)։ Գործազուրկ են եղել 8 անձ (4 տղամարդ և 4 կին)։ 41 անաշխատունակներից 13-ը եղել են աշակերտներ կամ ուսանողներ, 13-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Մոնտեքրիստո

Մոնտեքրիստո կղզի (իտալերեն՝ Isola di Montecristo, իտալերենից թարգմանաբար՝ «Քրիստի լեռ»), կղզի Միջերկրական ծովում, մտնում է Տոսկանյան կղզեխմբի կազմի մեջ։ Վարչականորեն պատկանում է Տոսկանա տարածաշրջանի Լիվորնո նահանգի Պորտոֆերայրո համայնքի։


== Աշխարհագրություն ==

Տարածքը 10,39 կմ² է։ Ալեքսանդր Դյումայի «Կոմս Մոնտե-Քրիստո» վեպի շնորհիվ Միջերկրական ծովի ամենահայտնի կղզներից մեկն է։
Կղզում պահպանվել է եզակի բուսական և կենդանական աշխարհ, ինչպես նաև մի շարք էնդեմիկ բույսեր։
2012 թվականի կղզում ապրել են շատ առնետներ․ 1 առնետ 1 քմ-ում։ Կառավարությունը տարբեր մեթոդներ է ծրագրել առնետների դեմ պայքարելու համար։


== Պատմություն ==
Մոնտեքրիստոն հայտնի էր դեռևս փյունիկեցիներիի ճամփորդությունների ժամանակ, սակայն բնակեցումը սկսվել է 11-րդ դարում, երբ կղզու վրա վանք կառուցվեց։ 16-րդ դարում ծովահենների հարձակմանը ենթարկվեց, և մինչ 19-րդ դարի ավարտը ծառայել է որպես մաքսանենգների և ծովահենների ապաստարան։
Հնագույն ժամանակներից սկսած պահպանվել է կղզում թաքցված առասպելական հարստության մասին ավանդույթը։


== Բնակչություն ==
Ներկայումս կղզին արգելանոց է, մուտքը կղզի խիստ սահմանափակված է։ Միայն փոքրաթիվ զբոսաշրջիկների խմբեր և գիտնականներ են այցելում կղզի։ Կղզում բնակվում է միայն կղզու հսկիչի ընտանիքը։


== Ծանոթագրություններ ==


== Արտաքին հղումներ ==
Կոմս Մոնտե Քրիստոյի կղզում Archived 2009-05-27 at the Wayback Machine. (ռուս.)
Ֆավրիա

Ֆավրիա (իտալերեն՝ Favria), կոմունա Իտալիայի Պիեմոնտ մարզի Թուրին գավառում։
Բնակչությունը՝ 4.322 մարդ (2008 թվականի տվյալներով)։ Բնակչության խտությունը՝ 309 մարդ/կմ²։ Տարածքը՝ 14 կմ²։ Փոստային ինդեքսը՝ 10083։ Հեռախոսային կոդը՝ 0124։
Բնակավայրի հովանավորն է համարվում սուրբ Պետրոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունային վարչակազմ ==
Հեռախոսահամար։ 0124 34009
Էլեկտրոնային հասցե։ favriareteunitaria.piemonte.it
Գլխավոր կայք։ http://www.comune.favria.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տերեզոպալիս

Տերեզոպալիս (պորտ.՝ Teresópolis), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Վասորասի գավառի կազմի մեջ։ Բնակչությունը կազմում է 150 268 մարդ՝ 2007 թվականի տվյալներով։ Գրավում է 195,0 կմ2 տարածք։ Բնակչության խտությունը՝ 60,7 մարդ/կմ²։


== Պատմություն ==
Քաղաքը հիմնադրվել է 1891 թվականի հուլիսի 6-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 1.596.477 միլիոն ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 10.717,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,790 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Արտաքին հղումներ ==
Տեղեկություններ Վասորասի մասին
Հիդակագավա

Հիդակագավա (ճապ.՝ 日高川町 Հիդակագավա-տյո), Ճապոնիայի Վակայամա պրեֆեկտուրայի Հիդակա գավառում գտնվող ավան։ Ավանի մակերեսը կազմում է 331,65 կմ², բնակչությունը՝ 9 946 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 29,99 մարդ/կմ²։


== Աշխարհագրական դիրք ==
Հիդակագավա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Գոբո, Տանաբե քաղաքները և Հիդակա, Ինամի, Հիրոգավա, Արիդագավա ավանները։


== Բնակչություն ==
Հիդակագավա ավանի բնակչությունը կազմում է 9 946 մարդ (2014 թվականի օգոստոսի 1-ի տվյալների համաձայն), իսկ խտությունը՝ 29,99 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Պատկերասրահ ==

		
		
		


== Տես նաև ==
Հիդակա
Ինամի
Հիրոգավա
Արիդագավա


== Ծանոթագրություններ ==


== Արտաքին հղումներ ==
Ճապոնական Հիդակագավա ավանի պաշտոնական վեբկայք(ճապոներեն)
Երևանի զինանշան

Երևանի զինանշան, Երևանի դրոշի և օրհներգի հետ համատեղ Երևան քաղաքի խորհրդանիշերից մեկն է։


== Նկարագիր ==
Կապույտ ֆոնին հայերեն բրոնզագույն մեծատառերով մակագրված «ԵՐԵՎԱՆ» պատվանդանին կանգնած, գլուխը ետ շրջած, իշխանության խորհրդանիշ գավազանը բռնած առյուծն է։ Նրա գլխավերևում թագն է՝ մեջտեղից բարձրացող Կենաց ծառի խորհրդանիշ վարսանդով։ Առյուծի կրծքին՝ հավերժության նշանի վրա, Արարատ լեռան պատկերն է։ Ողջ պատկերը երիզված է ուղղանկյունաձև վահանակով։
Գործածված են բրոնզագույն և կապույտ գույները։
Երևանի զինանշանի հեղինակն է Ալբերտ Սոխիկյանը։


== Տես նաև ==
Երևանի դրոշ
Երևանի օրհներգ


== Ծանոթագրություններ ==


== Արտաքին հղումներ ==
Երևանի զինանշան
Պերվոմայսկի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊերվոմայսկիՊերվոմայսկի (ուկրաիներեն՝ Первомайський), քաղաքատիպ ավան Ուկրաինայի Դոնեցկի մարզի Սնեժնոեի քաղաքային խորհուրդում։
2011 թվականի տվյալներով Պերվոմայսկի քաղաքատիպ ավանում բնակվում էր 834 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սանտա Մարիյա դու Էրվալ

Սանտա Մարիյա դու Էրվալ  (պորտ.՝ Santa Maria do Herval), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան)ը։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 6 476 մարդ, ըստ 2006 թվականի տվյալների։ Տարածքը կազմում է 139,224 կմ2։ Բնակչության խտությունը՝ 46,5 մարդ/կմ²։


== Վիճակագրություն ==
Համախառն ներքին արտադրանքը կազմել է 77 248 108,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 443,32 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,806


== Պատմություն ==
Քաղաքը հիմնադրվել է 1988 թվականի մայիսի 12։
Աբովյանի անվան մեդալ

Աբովյանի անվան մեդալ, սահմանել է ՀԽՍՀ նախարարներիների խորհուրդը՝ 1964 թվականի փետրվարի 28-ի որոշմամբ։ Աբովյանի անվան մեդալով ՀԽՍՀ լուսավորության մինիստրությունը (կրթության նախարարություն) պարգևատրել է առավել աչքի ընկնող ուսուցիչներին, կրթության և մանկավարժական գիտությունների ականավոր գործիչներին։
Ստիվենս շրջան (Մինեսոտա)

Անվան այլ կիրառումների համար տե՛ս՝ Ստիվենս շրջան (այլ կիրառումներ)Ստիվենս շրջան (անգլ.՝ Stevens County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,456 կմ² է, բնակչությունը՝ 10,053 մարդ (2000 թ. տվյալներով)։ Շրջկենտրոնն է Մորիս բնակավայրը։ Կազմավորվել է 1862 թ.։
Google Fonts

Google Fonts (Գուգլ տառատեսակներ, նախկին անվանումը՝ Google Web Fonts), ավելի քան 800 ազատ տարածվող տառատեսակների գրադարան, դրանց ցուցադրման առցանց կատալոգ և CSS ու Անդրոիդ միջավայրերում դրանց օգտագործման API։
Ծառայությունը թողարկվել է 2010 թվականին, թարմացվել է 2011 և 2016 թվականներին։
Տառատեսակների մեծ մասը թողարկվում է SIL Open Font License 1.1 արտոնագրով, որոշները՝ Apache արտոնագրով, այսինքն նախագծի տառատեսակները հանդիսանում են ազատ ծրագրային ապահովումներ։ Տառատեսակները տարածվում են նաև SkyFonts ընկերության (Monotype), Edge Web Fonts ծառայությունների և Adobe ընկերության (Typekit) կողմից։
Google տառատեսակների կատալոգը նախատեսված է տառատեսակների որոնման և հետազոտման համար։ Ծառայությունը լայնորեն կիրառվում է՝ բավարարելով ավելի քան 17 տրիլիոն հարցումներ։ Առավել տարածված են Open Sans, Roboto, Lato, Slabo 27px, Oswald և Lobster տառատեսակները։
Գրադարանը աջակցում է GitHub պաշտոնական պահոցներ (github.com/google/fonts), որտեղ տառատեսակների ֆայլերը ուղղակիորեն հասանելի են։ Շատ տառատեսակների ընթացիկ ֆայլերը հասանելի են Github-ի git պահոցում (github.com/googlefonts)։


== Ծանոթագրություններ ==


== Արտաքին հղումներ ==
Google Fonts
Installing Google Fonts Գուգլ տառատեսակների պարզ տեղադրում
Monotype Skyfonts Գուգլ տառատեսակների բեռնում և տեղադրում ընտրողաբար
Adobe Edge Web Fonts Archived 2018-07-29 at the Wayback Machine. Վեբ տառատեսակների այլընտրանքային ծառայություն
Google Webfonts Helper Գուգլ տառատեսակներ ազատ հոսթինգում
NPM Typefaces package Գուգլ տառատեսակներ սեփական հոսթինգում
Կապուստինո (գյուղ, Սիչովսկի շրջան)

Անվան այլ կիրառումների համար տե՛ս՝ ԿապուստինոԿապուստինո (ռուս.՝ Капустино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասկիա

Ասկիա (իսլ.՝ Askja), գործող ստրատոհրաբուխ Իսլանդական սարավանդի կենտրոնում, որը գտնվում է Օուդաուդախրեին լեռան արևելյան մասում (Վատնաիյոկյուդլ սառցադաշտից հյուսիս, համանուն ազգային պարկի տարածքում)։ Հրաբխի բարձրությունը ծովի մակարդակից 1516 մ է։
Երկրաբանորեն Ասկիայի շուրջ լեռները ծագել են հրաբխային ակտիվությունից։
Վերջին ժայթքումը եղել է 1961 թվականին։


== Լճեր ==
1875 թվականի մարտի 29-ին հրաբխի ժայթքման հետևանքով շուրջ 45 կմ² մակերեսով կալդերայում ձևավորվել են երկու խոշոր լճեր.

Էսկյուվատն (իսլ.՝ Öskjuvatn) լիճն ունի շուրջ 11 կմ² մակերես և 220 մ խորություն։ Այն Իսլանդիայի ամենախոր լիճն է։ Սկզբնական շրջանում ձևավորվելուց հետո այն տաք էր, սակայն ներկայումս հիմնականում ծածկված է սառույցով։ Լճի հարավային մասում գտնվում է մի փոքրիկ Էյջա կղզին, որը ձևավորվել է 1926 թվականի ժայթքումից։
Վիտին (իսլ.՝ Viti — ад) երկրաջերմային լիճ է, որը գտնվում է Էսկյուվատն լճի հյուսիսային ափին։ Տրամագիծը կազմում է շուրջ 100 մ, իսկ խորությունը՝ 7 մետր։ Լճի ջուրը բաց կապույտ է, ջերմաստիճանը տատանվում է 20-ից մինչև 27 °C: Լճի մոտ զգացվում է ծծմբի ուժեղ հոտ, որից էլ լիճը ստացել է իր անվանումը։Երկու խոշոր լճերից բացի կան նաև մի քանի լճեր ևս, որոնք ձևավորվել են հրաբխային խառնարաններում։


== Զբոսաշրջային երթուղիներ ==
Դեպի Ասկիա իրականացվող երթուղին կախված է ուղղության մեկնակետից։ Հարավից եկող զբոսաշրջիկները օգտվում են F910 ավտոմայրուղուց, իսկ նրանք, ովքեր գալիս են հյուսիսից, շարժվում են F88 մայրուղով։ Սա միակ ճանապարհն է, որը հատում է F910 մայրուղին և ուղղվում դեպի Ասկիա։
Հրաբխային խառնարանից 8 կմ հեռավորության վրա տեղակայված է մշտական զբոսաշրջային ճամբար։ Այստեղ կարելի է գիշերել։ Զբոսաշրջիկների տրամադրության տակ կան երկու տնակներ։ Առաջինում հարմարություններ են՝ ներառյալ փոքր ընդհանուր խոհանոց և ցնցուղ, իսկ երկրորդը գիշերակացի համար է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Вулкан Аскья»։ Global Volcanism Program։ Smithsonian Institution 
Volcano Live — John Search
Volcano World — Oregon State University
Peakware.com Archived 2016-03-05 at the Wayback Machine.
Mountain-Forecast.com
Բադ Ռոդախ

Բադ Ռոդախ (գերմ.՝ Bad Rodach), կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2011 թվականի տվյալների կազմում է 6351 մարդ։ Զբաղեցնում է 77,65 կմ² տարածք։ Փոստային ինդեքս՝ 96482։ Հեռախոսային կոդը +49 9564։
Քաղաքը ստորաբաժանվում է 14 քաղաքային շրջանների։


== Պատկերասրահ ==

		
		


== Ծանոթագրություններ ==
Առաքել Առաքելյան (այլ կիրառումներ)

Առաքել Առաքելյան անունը կարող է վերաբերել հետևյալ անձանց.

Առաքել Առաքելյան (նկարիչ), հայ գեղանկարիչ, ՀԽՍՀ վաստակավոր նկարիչ։
Առաքել Առաքելյան (բանասեր), հայ խորհրդային բանասեր։ Բանասիրական գիտությունների դոկտոր (1956), պրոֆեսոր (1959), ՀԽՍՀ գիտության վաստակավոր գործիչ (1955)։
Պուտորանի բնական արգելոց

Պուտորանի բնական արգելոց, տեղակայված է Պուտորանի սարավանդում՝ Միջին սիբիրական սարահարթի հյուսիսարևմտյան մասում, Թայմիր թերակղզուց հարավ։ Արգելոցի տարածքը 1887251 հա է, իսկ պահպանության գոտին` 1773300 հա։


== Նկարագրություն ==
Հիմնադրվել է 1988 թվականի դեկտեմբերի 15-ին։ Աշխատակազմում ընդգրկված է 28 աշխատակից։ Արգելոցի վարչությունը գտնվում է Նորիլսկում (Կրասնոյարսկի երկրամաս)։ 2013 թվականի մարտի 20-ից դադարել է լինել անկախ հաստատություն և Թայմիրյան ու Արտիկական Մեծ արգելոցների հետ միասին ընդգրկվել է Թայմիրյան արգելոցների ոչ առևտրային կազմակերպության կազմում։


== Արգելոցի նպատակը ==
Արգելոցի հիմնական նպատակներն են՝ պաշտպանել.

տարածքում գտնվող լեռների, լճերի և տայգայի լանդշաֆտները,
յուրահատուկ բուսական աշխարհը,
հազվագյուտ կենդանիների տեսակները, այդ թվում՝ հյուսիսային խոյերի (Ovis nivicola ) Պուտորանա ենթատեսակները (նշված են ԽՍՀՄ և Ռուսաստանի Կարմիր գրքերում),
հյուսիսային վայրի եղջերուների աշխարհի ամենամեծ պոպուլյացիան, որը ձմեռում է արգելոցի տարածքում,


== Համաշխարհային ժառանգություն ==
Արգելոցի տարածքը 2010 թվականի օգոստոսին ՅՈՒՆԵՍԿՕ-ի կողմից ճանաչվեց՝ որպես Համաշխարհային ժառանգության տարածք։ Որոշումը հիմնավորված է նրանով, որ մեկուսացված լեռնաշղթայի վրա գոյություն ունի մերձարկտիկական և արկտիկական էկոհամակարգերի իդեալական համադրություն՝ կուսական տայգա, անտառատունդրա և արկտիկական անապատ։ Նշվում է նաև կուսական գետերի և լճերի համակարգերի առկայության մասին։ Հատկապես հետաքրքրություն է առաջացնում հյուսիսային եղջերուների բացառիկ միգրացիան։


== Ծանոթագրություններ ==


== Գրականություն ==
Մ. Բարանովա, Վ. Բորոդա «Լեռներում և տայգայում գրկախառնված չեն քայլում», «Հավերժ Կրասնոյարսկ» թերթ, 2005 թվական, №42:
Վ. Գորշկով «Պուտորանիական օրագիր» Երկիր Սիբիր, 2008 թվական։
«Կորած դրախտ», «Երեկ Կրասնոյարսկ» թերթ, 2001 թվական։
Բ. Պեստրյակով «Պուտորանայի արգելոցային աշխարհը», «Մեր երկիրը» թերթ։ Կրասնոյարսկ, 2000 թվական։
«Ռուսաստանի բնական ժառանգությունը»։ Գրինփիսի խորհուրդ, 2000 թվական։


== Արտաքին հղումներ ==
Պաշտոնական կայք Archived 2022-03-24 at the Wayback Machine.
«Պուտորանի արգելոց»։ ՌԴ հատուկ պահպանության տարածքներ։ ՌԴ բնական ռեսուրսների և էկոլոգիայի նախարարություն։ Արխիվացված է օրիգինալից 2020-01-31-ին։ Վերցված է 17.05.2017 
ՌԴ բնական ռեսուրսների նախարարություն Archived 2015-05-26 at the Wayback Machine.
Պուտորանի սարավանդը Archived 2016-03-04 at the Wayback Machine.
Դալլաս շրջան (Ալաբամա)

Դալլաս (անգլ.՝ Dallas County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.536 կմ² է, բնակչությունը՝ 43,82 մարդ (2010 թ. տվյալներով)։ Շրջկենտրոնն է Սելմա բնակավայրը։ Կազմավորվել է 1818 թ.։


== Ծանոթագրություններ ==
Չիմոլայս

Չիմոլայս  (իտալերեն՝ Cimolais), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 439 մարդ 2008 թվականի մարդահամարի տվյալների, բնակչության խտություն՝ 5 մարդ/կմ²։ Զբաղեցնում է 101 կմ² մակերես։ Փոստային ինդեքս՝ 33080։ Հեռախոսային կոդ՝ 0427։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 87019
Պաշտոնական կայք՝ http://www.comune.cimolais.pn.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Տեկումեցա

Տեկումեցա (էստ․՝ Täkumetsa), գյուղ Էստոնիայի Իդա-Վիրումաա նահանգի Կոհտլա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սևիկ (Վանի Շատախի գավառ)

Վախրով, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Յուոզաս

Յուոզաս` (լիտվերեն` Juozas)` աստվածաշնչային (հրեական) ծագումով լիտվական Յուոզափաս (լիտվերեն` Juozapas) անվան կրճատ և առավել տարածված ձևն է։


== Անունը կրողները ==
Իոսիֆ Մանյուշիս (1910-87 թթ.) •Juozas Maniušis• լիտվացի խորհրդային պետական և կուսակցական գործիչ
Յուոզաս Սիպարիս (1894-1970 թթ.) •Juozas Siparis• լիտվացի խորհրդային դերասան
Յուոզաս Տալլատ-Կյալպշա (1888/89-1949 թթ.) •Juozas Tallat-Kelpša• լիտվացի խորհրդային կոմպոզիտոր և դիրիժոր
Յուոզաս Յուկոբո Միկենաս (1901-64 թթ.) •Juozas Mikenas• լիտվացի խորհրդային քանդակագործ
Յուոզաս Վայչկուս (1885-1935 թթ.) •Juozas Vaičkus• լիտվացի թատերական գործիչ
Հաղթանակի զբոսայգի (այլ կիրառումներ)

Հաղթանակի զբոսայգի, կարող է վերաբերել՝

Հաղթանակի զբոսայգի - զբոսայգի Երևանի Քանաքեռ-Զեյթուն վարչական շրջանում
Հաղթանակի զբոսայգի - զբոսայգի և բուսաբանական այգի, որը գտնվում է Ուկրաինայի Օդեսա քաղաքում
Լետերե

Լետերե (իտալերեն՝ Lettere ), կոմունա Իտալիայում։ Գտնվում է Կամպանիա մարզում՝ Նեապոլի գավառում։
Բնակչությունը կազմում է 6037 մարդ (2008 թվական), բնակչության խտությունը կազմում է 503 մարդ/կմ²։ Զբաղեցնում է 12 կմ² մակերես տարածք։ Փոստային ինդեքս՝ 80050, հեռախոսային կոդ՝ 081։
Կոմունայի հովանավորն է Սուրբ Աննան։ Տոնը նշվում է հուլիսի 29-ին։


== Բնակչություն ==


== Կոմունայի վարչակազմ ==
Հեռաոս՝ 081 8022711 — 081 8021533
Էլեկտրոնային փոստ՝ info@cittadilettere.com
Պաշտոնական կայք՝ http://www.cittadilettere.com/ Archived 2010-10-12 at the Wayback Machine.


== Ծանոթագրություններ ==


== Արտաքին հղումներ ==
http://www.cittadilettere.com/ Archived 2010-10-12 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լեյլա Բադիրբեկլի

Լեյլա Աղալար ղիզի Բադիրբեկլի (ադրբ.՝ Leyla Ağalar qızı Bədirbəyli, հունվարի 8, 1920(1920-01-08), Բաքու, Ադրբեջանի Ժողովրդավարական Հանրապետություն - նոյեմբերի 23, 1999(1999-11-23), Բաքու, Ադրբեջան), Ադրբեջանի թատերական գործիչ, ադրբեջանական թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի (1959), ԽՍՀՄ (1946) և Ադրբեջանական ԽՍՀ (1972) Պետական մրցանակների դափնեկիր։ 1937-1942 թվականներին եղել է Ադրբեջանի պետական ֆիլհարմոնիայի երգի և պարի համույթի մենակատար։ 1942-1975 թվականներին աշխատել է Ադրբեջանի պետական ակադեմիական դրամատիկական թատրոնում։


== Կենսագրություն ==
Լեյլա Բադիրբեկլին ծնվել է 1920 թվականի հունվարի 8-ին Բաքվում։ 1936 թվականին նա դարձել է Ադրբեջանի երգի և պարի համույթի մենակատար։ 1951 թվականին Լեյլա Բայրիրբեյլին ավարտել է Ադրբեջանի թատերական ինստիտուտը։ 1942 թվականին Ադրբեջանի պետական ակադեմիական դրամատիկական թատրոնի ղեկավարության հրավերով Լեյլա Բայրիրբեյլին դարձավ դերասանուհի թատրոնի բեմում։ Լեյլա Բադիրբեկլին բնորոշ էին դասական և ժամանակակից ադրբեջանական դրամատուրգների, համաշխարհային գրողների, հիմնականում դրամա ստեղծագործություններում և որոշ կոմեդիաներում մի շատ դերերը։
Որպես կինոյի դերասանուհի կարիերան սկսել է «Արշին մալ ալան» ֆիլմով՝ խաղալով Գյուլչոհրեի դերը 1945 թվականին։ Խաղացել է նաև «Ֆաթալի խան» (Թութու-բիկե, 1947), «Հանդիպում» (Բիլկեյիս, 1955), «Ստվերները թափվում են» (Լեյլա, 1958), «Նրա մեծ սիրտը» (Խալիդա, 1958), «Քերօկլի» (Նիգար, 1960),  «Սեվիլ» (Թաֆթա, 1970) և այլ ֆիլմերում։
Դերասանուհին մահացավ 1999 թվականի նոյեմբերի 23-ին։


== Տես նաև ==
Ադրբեջանական կինո
Նաջիբա Մելիքովա
Նասիբա Զեյնալովա


== Ծանոթագրություններ ==
Սոֆյա Ռոտարու

Սոֆյա Ռոտարու (մոլդովերեն՝ Sofia Rotaru, ուկրաիներեն՝ Софiя Ротару, ամբողջական անունը՝ Սոֆիա Միխայլիվնա Եվդոկիմենկո-Ռոտարու, օգոստոսի 7, 1947(1947-08-07), Մարշինցի, Նովոսելիցայի շրջան, Չեռնովցիի մարզ, Ուկրաինական ԽՍՀ, ԽՍՀՄ) մոլդովական ծագմամբ ուկրաինացի ու խորհրդային երգչուհի է, ինչպես նաև ռեժիսոր, դերասանուհի, գրող և գործարար։


== Կենսագրություն ==
Ծնվել է ուկրաինական Բուկովինայում որպես Սոֆիա Ռոտար (հետագայում Էդիտա Պյեխայի խորհրդով վերականգնել է նախնական ռումինական տարբերակը՝ Ռոտարու)։
Խորհրդային Ուկրաինայում ու Մոլդովայում նրան ճանաչում բերեց «Չերվոնո ռուտո» երգը (1966 թ.-ին), իսկ արդեն քսանմեկերորդ դարի առաջին տասնամյակում Ռուսաստանի ամենահայտնի երգչուհիներից մեկն էր։ Արժանացել է բազում մրցանակների ու կոչումների, այդ թվում՝ ԽՍՀՄ ժողովրդական արտիստի կոչմանը։ Նրա երգացանկը բաղկացած է 400 երգից՝ ռուսերեն, ուկրաիներեն, ռումիներեն, լեհերեն, բուլղարերեն, սերբերեն, գերմաներեն, ֆրանսերեն, անգլերեն և իտալերեն։ Ռոտարուն ապրում է Յալթայում, Մոսկվայում, Կիևում և Բադեն-Բադենում։


== Ծանոթագրություններ ==


== Արտաքին հղումներ ==
Սոֆիա Ռոտարուի կայքը
Ափինյան

Ափինյան, հայկական ազգանուն։


== Ազգանունը կրողներ ==
Աբգար Ափինյան (1960), գրականագետ։
Կարապետ Գևորգի Ափինյան (1870-1944), հրատարակիչ, խմբագիր, մանկավարժ։
Նվարդ Աղաբեկի Ափինյան (1882-1958), հասարակական–գրական գործիչ, մանկավարժ։
Ռուբեն Կորյունի Ափինյան (1955), իրավաբան։
Վալերի Նիկոլայի Ափինյան (1950-2019), նկարիչ։


== Տես նաև ==
Ափիկյան
Ափիյան
Ափոյան
Ափուլյան


== Ծանոթագրություններ ==
Մատարակա

Մատարակա (պորտ.՝ Mataraca), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Լիտորալ Նորտիի գավառի կազմի մեջ։ Բնակչությունը կազմում է 6261 մարդ (2006 թվականի տվյալներով)։ Գրավում է 174,398 կմ2 տարածք։ Բնակչության խտությունը՝ 35,9 մարդ/կմ²։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 88.559.652,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 15.525,89 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,573 (տվյալները՝ ՄԱԿ-ի զարգացման ծրագրի)։
Ռոբերտ դե Նիրոյի ֆիլմագրություն

Ամերիկացի օսկարակիր դերասան Ռոբերտ դե Նիրոյի ֆիլմագրությունը. (անգլ.՝ Robert De Niro, Jr.),


== Որպես կինոյի դերասան ==


== Որպես ռեժիսոր և պրոդյուսեր ==


== Արտաքին հղումներ ==
Ռոբերտ դե Նիրո (անգլ.)  Internet Movie Database կայքում։
Սան Ֆրանսիսկու դու Մարանիան

Սան Ֆրանսիսկու դու Մարանիան (պորտ.՝ São Francisco do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4334 մարդ՝ 2006 թվականի տվյալներով։ Գրավում է 2 745,804 կմ² տարածք։ Բնակչության խտությունը՝ 4,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.657.303,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.142,51 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,555 (տվյալները ՄԱԿ-ի զարգացման ծրագրի)։
Շելաբոլիխա (գյուղ, Շելաբոլիխինսկի շրջան)

Անվան այլ կիրառումների համար տե՛ս՝ Շելաբոլիխա (այլ կիրառումներ)Շելաբոլիխա (ռուս.՝ Шелаболиха), գյուղ Ռուսաստանի Ալթայի երկրամասի Շելաբոլիխինսկի շրջանի կազմում։
Բնակչությունը 2003 թվականին գրանցված տվյալներով կազմում էր 4300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիկահողի արգելոց

Շիկահողի արգելոց, արգելոց Հայաստանի Սյունիքի մարզում՝ Խուստուփ լեռան հարավ արևելյան և Մեղրու լեռնաշղթայի հյուսիսարևելյան լանջերին Ծավ և Շիկահող գետերի վերին ավազաններում, 700-2800 մ բարձրություններում՝ ընդգրկելով Ծավ և Շիկահող լեռնային գոտիների ավազանները։ Այն հիմնվել է 1958 թվականին։ Տարածքը կազմում է մոտ 10 330 հեկտար։ Կազմավորվել է կաղնու, բոխու, հաճարենու, սովորական կենու, սոսու անտառների և կենդանիների պահպանության նպատակով։ Արգելոցի տարածքը խիստ մասնատված ռելիեֆ ունի։ Շատ են լեռնային գետակները և հանքային աղբյուրները։


== Բուսական աշխարհը ==
Բուսական աշխարհ ներկայացված է բարձրակարգ բույսերի 432 ցեղի և 92 ընտանիքի 1100 տեսակներով, որոնցից 70-ը գրանցված է Հայաստանի Կարմիր գրքում։ Հարուստ է Կովկասյան տիպի խոնավասեր բույսերով, ջերմախոնավասեր ծառաթփային տեսակներով ու խոտաբույսերով։ Բազմաթիվ են էնդեմիկ տեսակները, որոնցից շատերը կոչվում են Զանգեզուր տեղանունով՝ Զանգեզուրի տանձենի, Զանգեզուրի զանգակածաղիկ, Զանգեզուրի շնկոտեմ և այլն։ Տարածքի մոտ 94 տոկոսն անտառապատ է։ Անտառառաջացնող ծառատեսակներն աճում են արգելոցի ավելի բարձր լանջային տեղամասերում։ Այստեղ տարածված են արևելյան և սովորական բոխին, վրացական և խոշորառէջ կաղնիները, հատապտղային կենին, արևելյան հաճարենին, արևելյան սոսին (Կովկասում միակ սոսու պուրակը)։ Կան նաև վայրի պտղատու ծառատեսակներ՝ տանձենին, արևելյան խնձորենին, կենին, հունական վայրի ընկուզենին, լորենին, հացենին, թխկին, թեղին, սալորենին։
Ծառաթփային տեսակներից հանդիպում են բթատերև ինկենին, շագանակենին, կովկասյան խուրման, սովորական նռնենին, թզենին, զկեռենին։
Կան 18 տեսակի հազվագյուտ մամուռներ։ Հատկապես հայտնի է բարակ ֆաբրոնիան։


== Կենդանական աշխարհը ==
Արգելոցի տարածքում սողուններից հայտնի են գյուրզան, ջրային և սովորական լորտուները, դեղնափորիկը, հայկական լեռնատափաստանային վահանագլուխ իժը։ Թռչուններից տարածված են վայրի հնդկահավը, քարարծիվը, սպիտակագլուխ և սև անգղները, կաթնասուններից՝ գորշ արջը, գորշուկը, վարազը, այծյամը, գայլը, աղվեսը, գորշ նապաստակը, լայնականջ ոզնին, երբեմն բեզոարյան այծը, վայրի ոչխարը, հովազը։ Կենդանիներից շատերը նույնպես գրանցված են Հայաստանի Կարմիր գրքում։


== Գրականություն ==
Մ.Գ. Մանասյան, Ա.Թ. Գրիգորյան, Ա. Հ. Պոտոսյան, Սյունիքի մարզ, Երևան 2002
Յա. Ի.Մուլքիջանյան, Հայկական ՍՍՀ արգելանոցները և արգելավայրերը, Երևան 1975
Հայաստանի բնաշխարհ, ընտանեկան հանրագիտարան մատենաշար, Երևան 2006
Հայաստանի հատուկ պահպանվող տարածքներ,«Խազեր»,Երևան 2014
Վիմոռսկի

Վիմոռսկի (էստ․՝ Võmmorski), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խաչատուր Խաչատրյան (այլ կիրառումներ)

Խաչատուր Խաչատրյան անունը կարող է վերաբերել հետևյալ անձանց՝

Խաչատուր Ռաֆիկի Խաչատրյան (նոյեմբերի 18, 1970, Լենինական), հայ իրավաբան, դատավոր։
Խաչատուր Աղավարդի Խաչատրյան, (հուլիսի 1, 1982, Երևան), հայ գիտնական, մաթեմատիկոս, ֆիզմաթ գիտությունների դոկտոր (2011), պրոֆեսոր (2018)։
Բելկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ Բելկի (այլ կիրառումներ)Բելկի (ռուս.՝ Белки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոսյոլովկա (գյուղ, Օրոժիցյայի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Նովոսյոլովկա գյուղում բնակվում էր 300 մարդ։ Բնակավայրը զբաղեցնում է 0,357 կմ² տարածք։ Բնակչության խտությունը կազմում էր 840,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դորտքիլիա

Դորտքիլիա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շատջրեք

Շատջրեք (նախկին անվանումը` Ղոշաբուլաղ),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 4 կմ հարավ-արևելք, Մասրիկի դաշտում, ծովի մակարդակից մոտ 2000 մ բարձրության վրա։
Նախկինում Ղոշաբուլաղ անվան տակ ընդգրկված է եղել Ցարական Ռուսաստանի Երևանի նահանգի Նոր Բայազետի գավառում։ Խորհրդային տարիներին մասն է կազմել Հայկական ԽՍՀ Նոր Բայազետի գավառի, 1930 թվականից` Վարդենիսի շրջանի։ 1995 թվականից մտնում է ՀՀ Գեղարքունիքի մարզի մեջ։ Վերանվանվել է Շատջրեք 1991 թ. ապրիլի 3-ին


== Բնակչություն ==
Ըստ ՀՀ 2011 թ. մարդահամարի արդյունքների` Շատջրեքի մշտական բնակչությունը կազմել է 466, առկա բնակչությունը` 391 մարդ։ Մինչև 1989 թ. գյուղը բնակեցված է եղել ադրբեջանցիներով, այնուհետ` Ադրբեջանի Գերանբոյի շրջանից բռնագաղթած հայերով։ Շատջրեքի բնակչության փոփոխությունը ժամանակի ընթացքում` ստորև.


== Տես նաև ==
Գեղարքունիքի մարզ


== Արտաքին հղումներ ==
Շատջրեք բնակավայրը «GEOnet Names Server» կայքում։
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Շվեդիայի ազգային հեռուստաընկերություն

Sveriges Television (SVT), Շվեդիայի ազգային հեռուստաընկերություն։ Հեռարձակումը սկսել է 1956 թվականի սեպտեմբերի 4-ից։ SVT-n հանդիսանում է բաժնետիրական ընկերություն և պատկանում է «Förvaltningsstiftelsen för Sveriges Radio AB» անկախ ֆոնդին։
Եվրոպական հեռարձակողների միության անդամ է։ 2013 թվականին հեռուստաընկերությունը հյուրընկալելու է Շվեդական Մալմյո քաղաքում անցկացվելիք Եվրատեսիլ 2013 երգի մրցույթը։


== Հեռուստաալիքներ ==
SVT1 - Շվեդիայի հիմնական հեռուստաալիքը
SVT2 - մշակութային և վավերագրական ուղղվածության ազգային հեռուստաալիք
SVT 24 - լրատվական հեռուստաալիք
SVT World - միջազգային հեռուստաալիք
SVT Barnkanalen - մանկական հեռուստաալիք
Kunskapskanalen - ուսուցողական հեռուստաալիք
SVT1 HD - SVT1 հեռուստաալիքի բարձր պարզությամբ ֆորմատով հեռարձակվող տարբերակ
SVT2 HD - SVT1 հեռուստաալիքի բարձր պարզությամբ ֆորմատով հեռարձակվող տարբերակգործում են նաև 12 մարզային հեռուստաալիքներ.


== Արտաքին հղումներ ==
Պաշտոնական կայք (շվեդ.)